Ստեղծված իրավիճակում կա նաեւ բավականին տարածված մեկ այլ մտայնություն, որ Ռուսաստանին՝ եվրասիական շրջանակի առաջատարին, ձեռնտու չէ Հայաստանում լեգիտիմ եւ ուժեղ իշխանություն, քանի որ դա կնշանակի Հայաստանի վրա Ռուսաստանի ազդեցության թուլացում եւ կորուստ:Եթե մի քանի տարի առաջ այդ մտայնությունը կարող էր ունենալ հիմք, ներկայում աշխարհակարգային նոր իրավիճակում, որտեղ լիովին նոր խնդիրների եւ մարտահրավերների առաջ է նաեւ Ռուսաստանը, իրավիճակը էապես փոխված է նաեւ հայ-ռուսական հարաբերության հարցում եւ ընդ որում՝ թերեւս շրջված գլխիվայր:Ըստ այդմ, Հայաստանում լեգիտիմ, հանրայնորեն վստահելի եւ կենսունակ իշխանությունն է ներկայում երեւի թե Ռուսաստանի ելքը այն ծուղակից, որ հայ-ռուսական հարաբերությունն իբրեւ թե հակառուսականությունից պաշտպանող, իրականում այդ հարաբերության նենգափոխման վրա մակաբուծողները ստեղծել են Կրեմլի համար:Եվ եթե այսպես ասած հին աշխարհաքաղաքական ռեժիմում Մոսկվայի համար դա խնդիր չէր, ապա նորում դառնում է բավականին լուրջ խնդիր, ընդ որում լուծման բավական բարդ հեռանկարներով: